sagorsarker/bangla-wikipedia huggingface dataset:
গ্লো-বো-ম্খান-ছেন-ব্সোদ-নাম্স-ল্হুন-গ্রুব

গ্লো-বো-ম্খান-ছেন-ব্সোদ-নাম্স-ল্হুন-গ্রুব () (১৪৫৬-১৫৩২) থুব-ব্স্তান-দার-র্গ্যাল-গ্লিং () বৌদ্ধবিহারের প্রধান ছিলেন।
গ্লো-বো-ম্খান-ছেন-ব্সোদ-নাম্স-ল্হুন-গ্রুব মুস্তাং রাজ্যের রাজা আ-ম্গোন-ব্জাং-পোর () তৃতীয় সন্তান ছিলেন। তার মাতা দ্পাল-স্ক্যোং () ছিলেন স্তাগ-রা-ক্লু-গোং () পরিবারগোষ্ঠীর মহিলা। জন্মের সময় তার নাম রাখা হয় গ্রুব-ব্ক্রা-শিস ()। শৈশবেই তিনি 'জাম-দ্ব্যাংস-শেস-রাব-র্গ্যা-ম্ত্শো নামক বৌদ্ধ পণ্ডিতের নিকটে আশ্রয় লাভ করেন। ১৪৬৩ খ্রিষ্টাব্দে য়োন-তান-ছোস-র্গ্যাল () নামক থুব-ব্স্তান-দার-র্গ্যাল-গ্লিং () বৌদ্ধবিহারের প্রধান তাকে উপাসকের শপথ প্রদান করেন। ১৪৬৬ খ্রিষ্টাব্দে কুন-দ্গা'-দ্বাং-ফ্যুগ নামক পণ্ডিত তাকে শ্রমণের শপথ প্রদান করেন। এরপর তিনি ছোস-র্জে-রা-ছেন-পা () এবং র্বা-স্তোন-য়োন-তান-দ্পাল-ব্জাং-পো () নামক বিহারের নিকট মধ্যমক, প্রজ্ঞাপারমিতা ও প্রমাণ সম্বন্ধে ছয় বছর ধরে অধ্যয়ন করেন। তার যখন সতেরো বছর বয়স, সেই সময় তাকে য়োন-তান-ছোস-র্গ্যাল () মধ্যমক এবং দ্পাল-ল্দান-ত্শুল-খ্রিম্স-র্গ্যাল-ম্ত্শান () বিনয় ও গুহ্যসমাজতন্ত্র সম্বন্ধে শিক্ষাদান করেন। তার অন্যান্য উল্লেখযোগ্য শিক্ষক ছিলেন মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং গ্ত্সাং-স্ম্যোন-হেরুকা নামক বিখ্যাত বৌদ্ধ সাধক। ১৪৭৭ খ্রিষ্টাব্দে কুন-দ্গা'-দ্বাং-ফ্যুগ, র্বা-স্তোন-য়োন-তান-দ্পাল-ব্জাং-পো (), য়োন-তান-ছোস-র্গ্যাল () এবং ব্কা-ব্চু-পা-সাংস-র্গ্যাস-র্গ্যাল-ম্ত্শান () তাকে ভিক্ষুর শপথ দান করেন।
ভিক্ষু হওয়ার কিছুদিন পরেই তাকে থুব-ব্স্তান-দার-র্গ্যাল-গ্লিং বৌদ্ধবিহারের প্রধান হিসেবে নির্বাচিত করা হয় ও ঐ পদে তিনি বারো বছর থাকেন। এই সময়কালেই ১৪৮২ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের () গ্রন্থের ওপর দুইখানি টীকাভাষ্য রচনা করেন। ১৪৮৯ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত স্দোম-গ্সুম-রাব-দ্ব্যে () গ্রন্থের ওপর একটি টীকাভাষ্য রচনা করেন, যার ফলে তার ভ্রাতা ও মুস্তাং রাজ্যের রাজা ত্শাং-পা-ব্ক্রা-শিস-ম্গোনের () সঙ্গে তার মতাদর্শগত বিরোধ দেখা দেয়। এরফলে ১৪৯৩ খ্রিষ্টাব্দে তিনি তিব্বত চলে যেতে বাধ্য হন। তিব্বতে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-'ফেল-বা নামক সপ্তম ঙ্গোর-ছেনকে শিক্ষাদান করেন এবং 'জাম-পা'ই-র্দো-র্জেকে শিক্ষার্থীর শপথ দান করেন। এই সময় তার ভাইয়ের মৃত্যু হলে তিনি মুস্তাং ফিরে যান, কিন্তু ১৫০৫ খ্রিষ্টাব্দের ৬ই ও ৭ই জুন তারিখের ৮.২ তীব্রতার ভূমিকম্পে দক্ষিণ তিব্বত ও মুস্তাং বিধ্বস্ত হলে তিনি পুনরায় তিব্বত যাত্রা করেন। এই সময় তিনি গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের জীবনী রচনা করেন। তার উল্লেখযোগ্য শিষ্য ছিলেন ল্হা-ম্ছোগ-সেং-গে নামক নবম ঙ্গোর-ছেন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান। ১৫২৭ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত ম্খাস-পা-র্নাম-'জুগ-পা'ই-স্গো () নামক গ্রন্থের ওপর টীকাভাষ্য রচনা করেন। এছাড়াও তিনি দুই শত আটান্নটি গ্রন্থ রচনা করেন।
গ্ত্সাং-স্ম্যোন-হেরুকা

গ্ত্সাং-স্ম্যোন-হেরুকা () বা সাংস-র্গ্যাস-র্গ্যাল-ম্ত্শান () (১৪৫২-১৫০৭) একজন বিখ্যাত তিব্বতী গ্রন্থ রচয়িতা ও বৌদ্ধ সাধক ছিলেন।
গ্ত্সাং-স্ম্যোন-হেরুকা ১৪৫২ খ্রিষ্টাব্দে মধ্য তিব্বতের ম্খার-খা () নামক স্থানে ম্যাং () নামক পরিবারগোষ্ঠীতে জন্মগ্রহণ করেন। তার পিতার নাম ছিল সাংস-র্গ্যাস-দ্পাল-ল্দান () এবং মাতার নাম ছিল সাংস-র্গ্যাস-'দ্রেন ()। তিনি কুন-দ্গা'-সাংস-র্গ্যাস () নামক পণ্ডিতের নিকট শিক্ষার্থীর শপথ গ্রহণ করেন এবং তার নাম রাখা হয় সাংস-র্গ্যাস-র্গ্যাল-ম্ত্শান ()। তিনি শা-রা-বা-রাব-'ব্যাম্স-পা-সাংস-র্গ্যাস-সেং-গে () নামক বিখ্যাত বৌদ্ধ সাধকের নিকট তিনি বিভিন্ন বিষয় সম্বন্ধে শিক্ষালাভ করেন। এরপ্র তিনি র্গ্যাল-র্ত্সে () নামক স্থানে অবস্থিত দ্পাল-'খোর-ছোস-স্দে () বৌদ্ধবিহারে গ্যু-লুং-পা-য়োন-তান-র্গ্যা-ম্ত্শো () নামক ভিক্ষুর নিকট হেবজ্র সহ বিভিন্ন তন্ত্র সম্বন্ধে অধ্যয়ন করেন। তিনি কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা এবং থাং-স্তোং-র্গাল-পো () নামক দ্পাল-ছেন-রি-বো-ছে () বৌদ্ধবিহারের প্রধানের নিকট শিক্ষালাভ করেন।
একুশ বছর বয়সে তিনি বৌদ্ধবিহারে বসবাস ছেড়ে দিয়ে ভিক্ষুর জীবন অতিবাহিত না করে ভবঘুরে জীবন যাপন শুরু করেন। এই সময় তিনি এমন প্রথাবিরুদ্ধ ব্যবহার করতেন, যার ফলে তিব্বতের বেশিরভাগ বৌদ্ধ পণ্ডিত তাকে এড়িয়ে চলতেন। তিনি বড় বড় চুল রাখা শুরু করেন এবং খট্বাঙ্গ ও মানুষের মাথার খুলি বা কপাল প্রভৃতি তন্ত্র বিষয়ক জিনিস বয়ে বেড়াতেন। এই সময় তিনি কাপড়ের বদলে মৃত মানুষের দেহের অংশ পরে থাকতেন এবং অদ্ভুত রকম ভাবে কখনো হাসতেন বা কখনো কাঁদতেন। তার এই অদ্ভুত আচরণের জন্য তিনি মধ্য তিব্বতের পাগল বা গ্ত্সাং-স্ম্যোন নামে পরিচিত হন। জীবনের শেষ তিরিশের ওপর বছর তিনি তিব্বত, মুস্তাং ও নেপালের বিভিন্ন স্থানে ঘুরে বেড়ান ও সাধনায় লিপ্ত থাকেন। ১৫০৪ খ্রিষ্টাব্দে নেপালের রাজা রত্নমল্লের অনুরোধে কাঠমান্ডু শহরে অবস্থিত স্বয়ম্ভূনাথ স্তূপ সংস্কার করেন।
মধ্য তিরিশের বয়সে লাবচি নামক স্থানে তিন বছর ধরে বসবাসকালে তিনি মি-লা-রাস-পা নামক সুবিখ্যাত বৌদ্ধ সাধকের জীবনী ও সঙ্গীত সংকলন বিষয়ক তার সর্বাপেক্ষা বিখ্যাত গ্রন্থ দুটি রচনা করেন। এই রচনা দুটি লিখতে গিয়ে তিনি মি-লা-রাস-পার জীবনযাপনকে অনুসরণ করেন। মি-লা-রাস-পা যে সমস্ত স্থানে বসবাস ও সাধনা করেছিলেন, তিনিও সেই সমস্ত স্থানে বসবাস ও সাধনা করেন। কাঠের ব্লকে অভিনব পদ্ধতিতে ছেপে তিনি এই গ্রন্থ দুটি সমগ্র তিব্বতে ছড়িয়ে দিতে সক্ষম হন। বর্তমানে এই দুইটি গ্রন্থ সমগ্র তিব্বতে বহুল প্রচলিত এবং বিভিন্ন ভাষায় অনূদিত। তিনি স্ন্যান-ব্র্গ্যুদ () নামক মি-লা-রাস-পার ছাত্রদের দ্বারা প্রচারিত এক শিক্ষা বিষয়ক এবং ১৫০৫ খ্রিষ্টাব্দে মার-পা-ছোস-ক্যি-ব্লো-গ্রোসের জীবনী ও সঙ্গীত সংকলন বিষয়ক গ্রন্থ রচনা করেন। তিনি এছাড়াও বহু সঙ্গীত ও দোঁহা রচনা করেন।
র্গোদ-ত্শাং-রাস-পা (), ল্হা-ব্ত্সুন-রিন-ছেন-র্নাম-র্গ্যাল () এবং দ্ঙ্গোস-গ্রুব-দ্পাল-'বার () নামক তার তিন প্রধান শিষ্য ছিলেন ও কুন-তু-ব্জাং-মো () নামক তার ধর্মসঙ্গিনী গ্ত্সাং-স্ম্যোন-হেরুকার জীবনী রচনা করেন এবং তার সঙ্গীত সংকলন ছাপেন। এই সমস্ত গ্রন্থ রাস-ছুং-ফুগ () এবং ব্রাগ-দ্কার-র্তা-সো () নামক দুইটি স্থানে সংরক্ষিত হয়, কিন্তু সাংস্কৃতিক বিপ্লবের সময় সেগুলি সম্পূর্ণ রূপে ধ্বংসপ্রাপ্ত হয়।
অসম সাহিত্য সভা

অসম সাহিত্য সভা ১৯১৭ খ্রিষ্টাব্দে অসমীয়া ভাষা ও সংস্কৃতির বিকাশ আর প্রসারের উদ্দেশ্যে প্রতিষ্ঠিত হয়।। বর্তমানে অসম ও অসমের বাইরে এই সংগঠনের হাজারেরও অধিক শাখা আছে। সংগঠনটির প্রধান কার্যালয় যোরহাট শহরের চন্দ্ৰকান্ত সন্দিকৈ ভবনে অবস্থিত।
উনিশ শতকের শেষের দিকে কলকাতা শহরে পাঠরত কয়েকজন অসমীয়া ছাত্র অসমীয়া সাহিত্যকে বিশ্বের দরবারে প্রতিষ্ঠা করার উদ্দেশ্যে ১৮৮৮ খ্রিষ্টাব্দের ২৫ আগস্ট "অসমীয়া ভাষা উন্নতি সাধিনী সভা" প্রতিষ্ঠা করেন। এই সংগঠনের সঙ্গে জড়িত ব্যক্তিসমূহ ছিলেন লক্ষ্মীনাথ বেজবরুয়া, হেমচন্দ্ৰ গোস্বামী, বেণুধর রাজখোয়া, ডালিমচন্দ্ৰ বরা, তীৰ্থনাথ শৰ্মা, কমলচন্দ্ৰ শৰ্মা ইত্যাদি। ১৯১৭ খিষ্টাব্দে এই উদ্যোগের ফলশ্রুতি হিসেবে অসম সাহিত্য সভা প্রতিষ্ঠিত হয়। ১৯১৭ খ্রিষ্টাব্দে ডিসেম্বর মাসে শিবসাগর জেলায় অসম সাহিত্য সভার প্রথম অধিবেশন অনুষ্ঠিত হয় এবং এর সভাপতিত্ব করেন পদ্মনাথ গোহাঞিবরুয়া। শরৎচন্দ্ৰ গোস্বামী অসম সাহিত্য সভার প্রতিষ্ঠাতা সম্পাদক ছিলেন।।
অসমীয়া ভাষা, সাহিত্য ও সংস্কৃতির সর্বাঙ্গীণ উন্নতির লক্ষ্য নিয়ে তৈরী অসম সাহিত্য সভার সংবিধানে এই সংগঠনের মূল উদ্দেশ্যগুলি হলোঃ
১৯২৬ খ্রিষ্টাব্দের পর থেকে অসম সাহিত্য সভা অসম সাহিত্য সভা পত্রিকা নামে অসমীয়া ভাষা সাহিত্যর গবেষণাধর্মী, বিশ্লেষণাত্মক প্রবন্ধের ত্রৈমাসিক পত্রিকা প্রকাশ করে আসছে। দ্বিতীয় মহাযুদ্ধের সময় পত্রিকাটির প্রকাশ বন্ধ হলেও ১৯৫৪ খ্রিষ্টাব্দের পর থেকে নিয়মিতভাবে প্রকাশ হয়ে আসছে।
অসম সাহিত্য সভার বর্তমান প্রতীকটি ১৯৬০ খ্রিষ্টাব্দের ২৮ অক্টোবরে গ্রহণ করা হয়। এই প্রতীক যুগল দাস নামক এক শিল্পী অঙ্কন করেছিলেন।
এই গীতের স্বরলিপি যোরহাটর শ্ৰীইন্দ্ৰেশ্বর শৰ্মার ও গীতিকার মিত্ৰদেব মহন্ত অধিকার।
<poem>
চির চেনেহী মোর ভাষা জননী ।
ধন্যে পুণ্যে হৃত পাবনী, আই ॥
প্ৰকৃতি পরশ রসে অমল কমল
চঞ্চল হৃদি জলে ঢালে পরিমল
কোমল চম্পার কলি
ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী ॥
সংসার গুরুভারে অবশ পরাণ
হিয়াত বিলীন হয় হিয়াভরা গান
কার নিচুকনি শুনা
শুনি বানী ব্যথা পমা
চকুতে চকুর নীরে লয় জিরণি ॥
জীবনে মরণে রণে লহরী সুধার
রসনা শিতানে বহি সিঁচা শতধার
হে’ মোর মধুরননা
মাগিছোঁ মাধুৰী কণা
দিয়া দিয়া দিয়া আই মধু ভাষিণী ॥
</poem>
মনিকা আলী

মনিকা আলী (জন্ম: ২০ অক্টোবর ১৯৬৭) হলেন একজন বাংলাদেশী বংশোদ্ভূত ব্রিটিশ লেখক ও ঔপন্যাসিক। ২০০৩ সালে তিনি তার অপ্রকাশিত পাণ্ডুলিপির উপর ভিত্তি করে গ্রান্টা পত্রিকা কর্তৃক "বেস্ট অব ইয়ং ব্রিটিশ নভেলিস্ট" নির্বাচিত হয়েছিলেন। তার প্রথম প্রকাশিত উপন্যাস, ব্রিক লেন ঐ বছরই প্রকাশিত হয়েছিল। উপন্যাসটি "ম্যান বুকার পুরস্কার" এর জন্য মনোনীত হয়েছিল। এটি একই নাম নিয়ে ২০০৭ সালে একটি চলচ্চিত্র নির্মাণ করা হয়েছিল।
এছাড়াও তিনি ৩টি উপন্যাস প্রকাশ করেছেন।
মনিকা একজন বাংলাদেশী পিতা এবং ইংরেজ মায়ের ঘরে ১৯৬৭ সালে ঢাকা, পূর্ব পাকিস্তান (বর্তমানে বাংলাদেশ) জন্মগ্রহণ করেন। যখন তার বয়স মাত্র ৩ বছর ছিল, তার পরিবার ইংল্যান্ড এর বল্টনে চলে আসেন। তার পিতার আদি বাড়ী হচ্ছে ময়মনসিংহের জেলায়। তিনি প্রাথমিকভাবে বোল্টন স্কুলে ভর্তি হন এবং তারপর অক্সফোর্ডের ওয়াডহাম কলেজে দর্শন, রাজনীতি এবং অর্থনীতি বিষয়ে পড়াশোনা করেন।
আলী তার স্বামী সাইমন টরেন্স (একজন ব্যবস্থাপনা পরামর্শক) এর সঙ্গে দক্ষিণ লন্ডনে বসবাস করছেন। তাদের দুটি সন্তান, যথা- ফেলিক্স নামের একটি ছেলে (১৯৯৯ সালে জন্ম) এবং সুমি নামে মেয়ে (২০০১ সালে জন্ম) রয়েছে।
চির চেনেহী মোর ভাষা জননী

"চির চেনেহী মোর ভাষা জননী" অসম সাহিত্য সভার আনুষ্ঠানিক সংগীত। এই গানের রচয়িতা হলেন সাহিত্য অকাদেমি পুরস্কার বিজয়ী অসমীয়া সাহিত্যিক সাহিত্যাচাৰ্য মিত্ৰদেব মহন্ত। যোরহাট শহরের ইন্দ্ৰেশ্বর শৰ্মা এই গীতের স্বরলিপি সৃষ্টি করেন। অসম সাহিত্য সভার অধিবেশনের সকল অনুষ্ঠানের শুরুতে এই সংগীত টি পরিবেশন করা হয়।।
<poem>
চির চেনেহী মোর ভাষা জননী।
ধন্যে পুণ্যে হৃত-পাবনী, আই।।
প্ৰকৃতি পরশ-রসে অমল কমল
চঞ্চল হৃদি জলে ঢালে পরিমল
রিণিকি রিণিকি কোনে তোলে রাগিণী।।
সংসার গুরুভারে অবশ পরাণ
হিয়াত বিলীন হয় হিয়াভরা গান
চকুতে চকুর নীরে লয় জিরণি।।
জীবনে মরণে রণে লহরী সুধার
বসনা শিতানে বহি সিঁচা শতধার
দিয়া দিয়া দিয়া আই মধুর-ভাষিণী।।
</poem>
রোম মসজিদ

মস্ক অফ রোম বা মস্চেয়া ডি রোমা হল ইতালি ও ইউরোপের বৃহত্তম মসজিদ যেটি আফগানিস্তানের রাজপুত্র মুহাম্মদ হাসান ও তার স্ত্রী রাজিয়া বেগম এর উদ্যোগে এবং পাশাপাশি সৌদি আরবের যুবরাজ ফয়সাল এর সহ-অর্থায়নে নির্মিত হয়| এটির আয়তন ৩০০০ বর্গমিটার (৩২০,০০০ বর্গফুট) এবং এর ভেতর একত্রে ১২০০০ মুসল্লী নামাজ পড়তে পারে|
১৯৭৪ সালে মসজিদটির প্রকল্প হাতে নেয় ইতালির নগর পরিষদ(ইতালীয় সিটি কাউন্সিল) মসজিদটির জন্য জমি প্রদান করে| এর কাজ শুরু হয় ১৯৮৪ সালে যেটি উদ্ভোধন করেন তৎকালীন ইতালীয় প্রধানমন্ত্রী স্যান্ড্রো পার্টিনি এবং দশ বছর পর ১৯৯৪ সালে এর নির্মাণকাজ শেষ হয়| মসজিদটির প্রকল্পের নকশা ও পরিচালনা করেছিলেন ভিট্টোরিও গিগলিওটি স্যামি মোসাভি এবং প্রখ্যাত ইতালীয় স্থপতি ও শিক্ষাবিদ পাওলো পর্তুগিজি, যিনি পরবর্তীতে স্র্যাটবার্গ মসজিদেরও নকশা করেন| 
মসজিদটি যৌথভাবে নির্বাসিত যুবরাজ মুহাম্মদ আফগানিস্তানের হাসান ও তার স্ত্রী কর্তৃক প্রতিষ্ঠিত হয়েছিল। ১৯৯৫ সালের ১লা জুলাই মসজিদটি আনুষ্ঠানিকভাবে উদ্বোধন করা হয়|
'জাম-দ্ব্যাংস-শেস-রাব-র্গ্যা-ম্ত্শো

'জাম-দ্ব্যাংস-শেস-রাব-র্গ্যা-ম্ত্শো () (১৩৯৬-১৪৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান বা ঙ্গোর-ছেন ছিলেন।
'জাম-দ্ব্যাংস-শেস-রাব-র্গ্যা-ম্ত্শো ১৩৯৬ খ্রিষ্টাব্দে মধ্য তিব্বতের ছু-মিগ-গি-ব্যা-'দাব-ফ্যুগ () নামক স্থানে 'গার () নামক পরিবারগোষ্ঠীতে জন্মগ্রহণ করেন। তার পিতার নাম ছিল র্গ্যাল-মতশান-দার () এবং মাতার নাম ছিল লহুন-গ্রুব-র্গ্যাল-মো ()। জন্মের পর তার নাম রাখা হয় ব্সোদ-নাম্স-'ফেল ()। চৌদ্দ বছর ও কুড়ি বছর বয়সে তিনি গ্রুব-পা-শেস-রাব () নামক স্নার-থাং () বৌদ্ধবিহারের প্রধানের নিকট যথাক্তমে শিক্ষার্থীর শপথ ও ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো নামক প্রথম ঙ্গোর-ছেন, গ্যাগ-স্তোন-সাংস-র্গ্যাল-দ্পাল, ছোস-র্জে-ব্সোদ-নাম্স-ব্লো-গ্রোস (), ছোস-র্জে-দ্পোন-স্তোন-থুব-পা (), গ্রাগ্স-পা-দোন-গ্রুব (), গ্রাগ্স-পা-ব্লো-গ্রোস () প্রভৃতি। 
তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। কুন-দ্গা'-ব্জাং-পোর নির্দেশে তিনি মুস্তাং অঞ্চলের থুব-ব্স্তান-দার-র্গ্যাস-গ্লিং () বৌদ্ধবিহারে এগারো বছর শিক্ষকতা করেন। ১৪৬২ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান হিসেবে নির্বাচিত হন। তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের () গ্রন্থের ওপর টীকাভাষ্য রচনা করেন। তার উল্লেখযোগ্য শিষ্য ছিলেন দ্পাল-ল্দান-র্দো-র্জে () নামক পঞ্চম ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন এবং ব্সোদ-নাম্স-দ্বাং-ফ্যুগ () নামক থুব-ব্স্তান-দার-র্গ্যাস-গ্লিং () বৌদ্ধবিহারের প্রধান।
কুন-দ্গা'-দ্বাং-ফ্যুগ (ঙ্গোরছেন)

কুন-দ্গা'-দ্বাং-ফ্যুগ () (১৪২৪-১৪৭৮) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান বা ঙ্গোর-ছেন ছিলেন।
কুন-দ্গা'-দ্বাং-ফ্যুগ ১৪২৪ খ্রিষ্টাব্দে তিব্বতে জন্মগ্রহণ করেন। তার মাতার নাম ছিল দ্পাল-ল্দান-ব্জাং-মো ()। দ্পোন-ত্শাং-গ্রুব-পা-য়োন-তান () এবং দ্রুং-ছে-ব্দে-লেগ্সের () মধ্যে কে তার পিতা, সেই নিয়ে দ্বিমত রয়েছে। বারো বছর বয়সে তিনি ব্রাগ-শার বৌদ্ধবিহারে কুন-দ্গা'-ব্জাং-পো নামক প্রথম ঙ্গোর-ছেন এবং ব্যাং-ফুগ-পা-কুন-দ্গা'-লেগ্স-পা () নামক পণ্ডিতের নিকট শিক্ষার্থীর শপথ গ্রহণ করেন। ব্যাং-ফুগ-পা-কুন-দ্গা'-লেগ্স-পা তাকে হেবজ্র তন্ত্র ও মার্গফল সম্বন্ধে শিক্ষাদান করেন। সাতাশ বছর বয়সে মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন, খা-ছার-বা-ব্সোদ-নাম্স-র্গ্যা-ম্ত্শান () এবং নাম-ম্খা'-দ্পাল-ব্জাং () নামক পণ্ডিতদের নিকট ভিক্ষুর শপথ গ্রহণ করেন। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন 'জাম-দ্ব্যাংস-শের-র্গ্যাল () এবং য়োন-তান-'ওদ-জের () নামক পণ্ডিত। ১৪৬৫ খ্রিষ্টাব্দে কুন-দ্গা'-দ্বাং-ফ্যুগকে ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান হিসেবে নির্বাচিত করা হয়। তার উল্লেখযোগ্য শিষ্য ছিলেন গ্লো-বো-ম্খান-ছেন-ব্সোদ-নাম্স-ল্হুন-গ্রুব, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন প্রভৃতি।
২০০৮ গ্রীষ্মকালীন অলিম্পিকে মল্লক্রীড়া – পুরুষদের পোল ভল্ট

২০০৮ অলিম্পিক গেমসে পুরুষদের পোল ভল্ট প্রতিযোগিতা আগস্টের ২০ থেকে ২২ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।
যোগ্যতানির্ণায়ক মাপকাঠি ছিল (A মান) এবং (B মান)।
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।
ন্যূনতম যোগ্যতার মাপকাঠি: ন্যূনতম ৫.৭৫ মিটার (Q) বা সেরা ১২জন (q) ফাইনালে যাবে।
২২শে আগস্ট ফাইনাল অনুষ্ঠিত হয়।
ময়ূরতুল্য কেটস্যাল

ময়ূরতুল্য কেটস্যাল ("Pharomachrus pavoninus") হল একধরনের পাখি যারা প্রধানত কেটস্যাল প্রজাতির অন্তর্ভুক্ত। এদেরকে প্রধানত আমাজন অববাহিকায় দেখতে পাওয়া যায়। ব্রাজিল, কলম্বিয়া, ইকুয়েডর, পেরু এবং উত্তর বলিভিয়া এবং ভেনেজুয়েলার কিছু কিছু অঞ্চলে এদের দেখতে পাওয়া যায়।
এদের প্রধান বসবাস হল ক্রান্তীয় এবং উপক্রান্তীয় বনভূমি।
বোড়োর জন্য সাহিত্য অকাদেমি পুরস্কার বিজয়ীদের তালিকা

বোড়ো ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল।
উত্তুরে লালঠুঁটি ধনেশ

উত্তুরে লালঠুঁটি ধনেশ ("Tockus erythrorhynchus") হল ধনেশ প্রজাতির একরকমের পাখি। এদেরকে প্রধানত দক্ষিণ মৌরিতানিয়া, সোমালিয়া, উত্তর-পূর্ব তানজানিয়াতে দেখতে পাওয়া যায়।
বাদামি গালওয়ালা ধনেশ

বাদামি গালওয়ালা ধনেশ ("Bycanistes cylindricus") হল ধনেশ প্রজাতির একটা পাখি।
এদেরকে প্রধানত পাওয়া যায় কোত দিভোয়ার, ঘানা, গিনি, লাইবেরিয়া, সিয়েরা লিওন এবং টোগো।এদের প্রধান বাসস্থান হল উপক্রান্তীয় এবং ক্রান্তীয় আর্দ্র নিম্নভূমি চিরহরিৎ বনাঞ্চল এবং ব্যাপকভাবে পতিত প্রাক্তন অরণ্য। এরা বাসস্থান হারানোর দ্বারা বিপন্ন।
মেটেগাল ধনেশ

মেটেগাল ধনেশ (বৈজ্ঞানিক নাম: "Bycanistes subcylindricus") বা মুকুটপরা পাকড়া ধনেশ Bucerotidae (বিউসেরোটিডি) গোত্র বা পরিবারের অন্তর্গত "Bycanistes" (বাইক্যানিস্টিস) গণের অন্তর্ভুক্ত এক প্রজাতির বৃহদাকৃতির ধনেশ। প্রধানত মধ্য ও পশ্চিম আফ্রিকার বিভিন্ন দেশে এদের দেখতে পাওয়া যায়। পূর্বে আইভরি কোস্ট, গিনি, ঘানা, নাইজেরিয়া হয়ে পশ্চিমে গ্যাবন, কঙ্গো প্রজাতন্ত্র, দক্ষিণ সুদান ও কেনিয়া পর্যন্ত এরা বিস্তৃত। তবে উত্তর অ্যাঙ্গোলাতে খুব অল্প সংখ্যায় এদেরকে দেখতে পাওয়া যায়। সব মিলিয়ে মোট ৮ লক্ষ ৪৫ হাজার বর্গ কিলোমিটার এলাকা জুড়ে এদের দেখা যায়। এখন পর্যন্ত দুইটি উপপ্রজাতির সন্ধান পাওয়া গেছে: "B. s. subcylindricus" ও "B. s. subquadratus"।
মেটেগাল ধনেশ আকারে ৬০-৭০ সেমি পর্যন্ত হয়। পুরুষ ধনেশের ওজন ১০৭৮-১৫২৫ গ্রাম, স্ত্রী ধনেশের ১০০০-১২৫০ গ্রাম। এদের পালক সাদায় কালোয় মেশানো। এদের ঠোঁটের ওপরে কালো রঙের মোটা বর্ম থাকে। স্ত্রী ধনেশ পুরুষ ধনেশের তুলনায় আকারে ও আয়তনে অপেক্ষাকৃত ছোট এবং এদের বর্ম অনেকটাই ছোট। এরা একগামী প্রজাতি, জোড়ায় জোড়ায় থাকতে পছন্দ করে। এদের প্রধান বাসস্থান গাছের গর্ত। প্রধানত দুটো ডিম পাড়ে। এদের খাদ্যের মধ্যে প্রধান হল ডুমুর, বিভিন্ন ধরনের ফল, পোকামাকড় এবং গাছে বসবাসকারী ছোট ছোট স্তন্যপায়ী ও সরীসৃপ প্রাণী।
বিগত কয়েক দশক ধরে এদের সংখ্যা অপরিবর্তিত রয়েছে, আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে।
হায়াৎ মামুদ

হায়াৎ মাহমুদ (জন্ম: ২ জুলাই ১৯৩৯) বাংলাদেশের একজন খ্যাতিমান লেখক। তিনি একজন আধুনিক কবি, প্রবন্ধকার , অনুবাদক ও অধ্যাপক। "মৃত্যুচিন্তা রবীন্দ্রনাথ ও অন্যান্য জটিলতা" তার বিখ্যাত গ্রন্থ যা ১৯৬০-এর দশকে প্রকাশিত হয়ে সাড়া জাগিয়েছিল। তিনি শিশুদের জন্য অনেক গ্রন্থ রচনা করেছেন। তার অনূদিত মাক্সিম গোর্কি বিরচিত "চড়ুইছানা" সকলমহলে উচ্চ প্রশংসা লাভ করে।
হায়াৎ মামুদ ২ জুলাই ১৯৩৯ সালে পশ্চিমবঙ্গের হুগলি জেলার মৌড়া গ্রামে জন্মগ্রহণ করেন। তার ছেলেবেলা কেটেছে পশ্চিমবঙ্গে। ১৯৪৭ খ্রিষ্টাব্দে ব্রিটিশ শাসনের অবসানে ভারতবর্ষ ভাগ হয়ে পাকিস্তান সৃষ্টি হওয়ার পর তারা পশ্চিবঙ্গেই থেকে গিয়েছিলেন। তখন পড়তেন খাজুরদহ এম.ই. স্কুলে। কিন্তু ১৯৫০-এর হিন্দু-মুসলিম সাম্প্রদায়িক দাঙ্গার পরিপ্রেক্ষিতে ১৯৫১ সালে তিনি পিতার সঙ্গে ঢাকায় চলে আসেন। ১৯৫২ সালে পরিবারের অন্য সদস্যরাও বাংলাদেশে চলে আসেন। তার বাবা মুহম্মদ শমসের আলী এবং মা আমেনা খাতুন।
হায়াৎ মামুদ ঢাকার সেন্ট গ্রেগরী হাই স্কুল থেকে ১৯৫৬ সালে প্রবেশিকা পরীক্ষায় উত্তীর্ণ হন। ১৯৫৫ সালে প্রবেশিকা পরীক্ষা দেওয়ার কথা থাকলেও টাইফয়েডে আক্রান্ত হওয়ায় তাঁকে পিছিয়ে পড়তে হয়। তিনি ১৯৫৮ সালে উচ্চ মাধ্যমিক শিক্ষা পাস করেন। তৎকালীন "কায়েদে আজম কলেজ" (বর্তমানে সরকারি শহীদ সোহরাওয়ার্দী কলেজ) থেকে উচ্চ মাধ্যমিক শিক্ষা গ্রহণ করেছিলেন তিনি। পরবর্তীতে তিনি ঢাকা বিশ্ববিদ্যালয় থেকে বাংলা বিষয়ে সম্মানসহ স্নাতক ও স্নাতকোত্তর ডিগ্রি লাভ করেন। পরে তিনি যাদবপুর বিশ্ববিদ্যালয় থেকে পিএইচ.ডি ডিগ্রি অর্জন করেন।
কর্মজীবনের শুরুতে কিছুদিন চাকুরি করেন বাংলা একাডেমিতে। ১৯৭৮ থেকে ২০০৪ পর্যন্ত দীর্ঘকাল তিনি জাহাঙ্গীরনগর বিশ্ববিদ্যালয়ে বাংলা ভাষা ও সাহিত্য বিভাগে এবং চট্টগ্রাম বিশ্ববিদ্যালয়ে অধ্যাপনা করেছেন। তিনি মুহম্মদ সিরাজুল ইসলামের উপাচার্যকালে সেই সময়ে গাজীপুরে অবস্থিত ইসলামী বিশ্ববিদ্যালয়ে চাকরি করেন। 
তার উল্লেখযোগ্য গ্রন্থগুলো হল- স্বগত সংলাপ, প্রেম অপ্রেম নিয়ে বেঁচে আছি, রবীন্দ্রনাথ: কিশোর জীবনী, নজরুল ইসলাম : কিশোর জীবনী, প্রতিভার খেলা, নজরুল, বাঙালি বলিয়া লজ্জা নাই, বাংলা লেখার নিয়মকানুন ইত্যাদি।
হাসান আজিজুল হককে নিয়ে রচিত তার জীবনীগ্রন্থ "উন্মোচিত হাসান" একটি প্রামাণিক গ্রন্থ। তিনি রুশ ভাষা থেকে বহু গল্প বাংলায় অনুবাদ করেছেন। শিশু-কিশোরদের জন্য জীবনীগ্রন্থ রচনা ছিল তার প্রিয় বিষয়।
শিশুসাহিত্যে বিশেষ অবদানের জন্য তাকে ১৯৮৩ সালে বাংলা একাডেমি সাহিত্য পুরস্কার প্রদান করা হয়। জীবনব্যাপী শিশুসাহিত্য রচনার জন্য তাকে ২০১৩ খ্রিষ্টাব্দে বাংলাদেশ শিশু একাডেমি সাহিত্য পুরস্কার (১৪১৮) দেওয়া হয়।
২০১৬ সালে তিনি বাংলাদেশের দ্বিতীয় সর্বোচ্চ বেসামরিক সম্মান একুশে পদক লাভ করেন। ২০১৭ সালে তিনি রবীন্দ্র পুরস্কার লাভ করেন । ২০১৭ সালে কবীর চৌধুরী শিশু সাহিত্য পুরস্কার লাভ করেন।
হারমোনিকা

হারমোনিকা বা হার্প বা ব্লু হার্প বা মাউথ অর্গান হল প্লাস্টিক এবং ধাতু দিয়ে তৈরী একটি বাদ্যযন্ত্র যা মুখের ফু দিয়ে বাজানো হয়। সারা বিশ্বে হারমোনিকা বাজানো হলেও মূলত আমেরিকান জ্যাজ সঙ্গীত, কান্ট্রি মিউজিক, ফোক ও রক সঙ্গীতে এটি বেশি জনপ্রিয়।
হারমোনিকা অনেক ধরনের আছে যেমন ডায়াটোনিক, ক্রোমাটিক, ট্রেমোলো, অক্টাভ, অর্কেস্ট্রাল এবং বেস।
এটি জিহ্বা ও ঠোট দিয়ে মুখ নিঃসৃত বাতাস নিয়ন্ত্রণ করে বাজানো হয়, এছাড়াও বাদক দুই হাতের সাহায্যে হারমোনিকা হতে নিঃসৃত বাতাসের প্রবাহ নিয়ন্ত্রণ করেও সুরের তারতম্য আনতে পারেন। বাতাস ঢোকার ছিদ্রগুলির পেছনে কতগুলো ধাতু নির্মিত রিড থাকে যেগুলো বাতাসের প্রবাহের কারণে কম্পিত হয়ে সুমধুর শব্দ উৎপন্ন করে। এই রিডগুলো সাধারণত পিতল, তামা, স্টেইনলেস স্টিল কিংবা ব্রোঞ্জ দিয়ে তৈরী।
উনিশ শতকের গোড়ার দিকে ইউরোপে হারমোনিকা তৈরি হয়েছিল। চিনা শেঙের মতো ফ্রি-রিড যন্ত্রগুলি প্রাচীন কাল থেকেই এশিয়াতে মোটামুটি প্রচলিত ছিল। চিং-যুগের চীনে বসবাসকারী ফরাসী জেসুয়েট জিন জোসেফ মেরি অ্যামিয়ট (১–১–-১৭৯৩) পরিচয় করিয়ে দেওয়ার পরে তারা ইউরোপে তুলনামূলকভাবে সুপরিচিত হয়ে ওঠে। ১৮২০ সালের দিকে, ইউরোপে ফ্রি-রিড ডিজাইন তৈরি করা শুরু হয়েছিল। খ্রিস্টান ফ্রেডরিচ লুডভিগ বুশম্যানকে প্রায়শই ১৮২১ সালে হারমোনিকার আবিষ্কারক হিসাবে উদ্ধৃত করা হয়, তবে অন্যান্য উদ্ভাবকরা একই সময়ে একই ধরনের সরঞ্জাম বিকাশ করেছিলেন। প্রায়শই একই সময়ে মার্কিন যুক্তরাষ্ট্রে, দক্ষিণ আমেরিকা, যুক্তরাজ্য এবং ইউরোপে মুখ ফুটে থাকা ফ্রি-রিড যন্ত্রগুলি উপস্থিত হয়েছিল। এই যন্ত্রগুলি শাস্ত্রীয় সংগীত বাজানোর জন্য তৈরি করা হয়েছিল।
ভারতবর্ষের মিলন গুপ্ত,ড: ববিতা বসু, গৌরব দাস, শুভ্রনীল সরকার , ধীমন্ত আদক সহ বহু শিল্পী তুমুল জনপ্রিয়তা লাভ করেছেন । ২০২১ সালে হারমোনিকা প্রশিক্ষক শাওন পালের ছাত্র সৌম্যজিত মণ্ডল ইন্ডিয়া বুক অব রেকর্ডসে সর্বপ্রথম সর্বকনিষ্ঠ হারমোনিকা শিল্পী হিসেবে নাম তোলে ।
হিরো: দ্যা সুপার স্টার

হিরো: দ্যা সুপার স্টার ২০১৩ সালে মুক্তিপ্রাপ্ত তেলুগু চলচ্চিত্র নায়ক এর আন-অফিশিয়াল পুনঃনির্মিত বাংলাদেশী চলচ্চিত্র। যা মুক্তিপায় ২০১৪ সালে। চলচ্চিত্রটি পরিচালনা করেছেন, বদিউল আলম খোকন এবং এসকে ফিল্মসের ব্যানারে প্রযোজনা করেছেন, শাকিব খান। শাকিব খান এই চলচ্চিত্রটিতে ববি হক ও অপু বিশ্বাসের বিপরীতে দ্বৈত ভূমিকায় অভিনয় করেছেন। এছাড়াও ববিতা, অমিত হাসান, নূতন, মিশা সওদাগর সহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন। চলচ্চিত্রটি "রেবেল" এবং "নায়াক" চলচ্চিত্র থেকে অনুপ্রাণিত হয়ে নির্মিত।
হীরা (শাকিব খান) পেশায় একজন সফটওয়্যার ইঞ্জিনিয়ার এবং অত্যন্ত আন্তরিক। তাকে প্রিয়া (অপু বিশ্বাস) আঘাত করে এবং সে তার প্রেমে পড়ে যায়। সালমা খান (নূতন) প্রিয়ার বোন, যিনি স্থানীয় একজন গুন্ডা। হীরা সম্পর্কে সে জানতে পারে এবং তাকে সে হত্যা করতে উদ্বুদ্ধ হয়।
সালমা খান তার লোকদের নিয়ে হীরার পথ অনুসরণ করে এবং এমন একটি জায়গায় গিয়ে পৌঁছেছিল যেখানে তারা তাকে হত্যা করার পরিকল্পনা করেছিল, কিন্তু তাদের হত্যার পরিকল্পনা শেষ পর্যন্ত ভেস্তে যায়। হিরা একজন জ্যেষ্ঠ পুলিশ কর্মকর্তাকে হত্যা করে যার প্রত্যক্ষ সাক্ষী হন সালমা খান, এবং অত্যন্ত ভীতসন্ত্রস্ত হয়ে ঘরে ফিরে আসেন। হত্যার বিষয়টি দেখে সালমা খান হতবাক হয়ে যান, এবং হীরা সম্পর্কে খোঁজ খবর নেয়ার জন্য তিনি তার দলের লোকজনদের প্রেরণ করেন।
এদিকে, একজন সিআইডি কর্মকর্তা (শিবা শানু) সালমা খানের বাসভবনে প্রবেশ করে তাকে হেফাজতে নিয়ে যায়, যেখানে তাকে জানানো হয় যে, হীরা বেশ কয়েকজন গুন্ডা হত্যার জন্য অভিযুক্ত, যা সবাইকে অবাক করে দিয়েছিল। হিরা কে এবং কী কারণে তাকে হত্যা করতে প্ররোচিত করা হয়েছিল? এটি গল্পের বাকি অংশে দেখা যাবে।
"হিরো: দ্য সুপারস্টার" প্রযোজনা করেন শাকিব খান, যেখানে তিনি প্রধান ভূমিকায় অভিনয়ও করেন, যা তার প্রযোজিত প্রথম চলচ্চিত্র। ২০১৪ সালের ১০ ফেব্রুয়ারি চলচ্চিত্রটির মহরত অনুষ্ঠিত হয়, এদিন ওয়েস্টিন হোটেলের বলরুমে আনুষ্ঠানিকভাবে চলচ্চিত্রটির কলাকুশলীদের নাম ঘোষণা এবং চলচ্চিত্রের চিত্রায়ণের পরিকল্পনা সম্পর্কে জানান প্রযোজক শাকিব খান। এই চলচ্চিত্রে শাকিব খানের বিপরীতে চুক্তিবদ্ধ হন অপু বিশ্বাস ও ববি হক।
চলচ্চিত্রটির দৃশ্যায়নের জন্য ব্যবহার করা হয় অত্যাধুনিক অ্যালেক্সা ক্যামেরা।
২০১৪ সালে ১৭ ফেব্রুয়ারি এফডিসির দুই নম্বর ফ্লোরে চলচ্চিত্রটির দৃশ্যধারণের কাজ শুরু হয়েছে
"হিরো: দ্যা সুপারস্টার" চলচ্চিত্রের সঙ্গীত পরিচালনা করেছেন আলী আকরাম শুভ, আরফিন রুমি ও শওকত আলী ইমন। চলচ্চিত্রের সবগুলো গানের কথা লিখেছেন সুদীপ কুমার দীপ, জাহিদ আকবর ও কবির বকুল। চলচ্চিত্রটিতে মোট পাঁচটি গান ব্যবহার করা হয়েছে। ২০১৪ সালের ২৫ জুলাই রাজধানীর একটি রেস্তোঁরায় টাইগার মিডিয়া লিমিটেডের ব্যানারে চলচ্চিত্রটির অডিও অ্যালবাম প্রকাশ করা হয়। এই অ্যালবাম প্রকাশনার মাধ্যমেই প্রতিষ্ঠানটি যাত্রা শুরু করে।
২০১৪ সালের ১০ জুলাই চলচ্চিত্রটি বিনাকর্তণে মুক্তির ছাড়পত্র পায়।
চলচ্চিত্রটি ২০১৪ সালের ২৯ জুলাই ঈদুল ফিতর উপলক্ষে ১২০টি প্রেক্ষাগৃহে মুক্তি পায়।
দ্য ডেইলি স্টারের আব্দুল্লাহ আল আমিন চলচ্চিত্রটিকে পাঁচের মধ্যে দুই মূল্যায়ন করেন। তিনি এর কাহিনীকে "চেষ্টা করা এবং সত্য" হিসাবে বর্ণনা করেছেন এবং গতানুগতিক হওয়া সত্ত্বেও তিনি এর শক্তিশালী চিত্রনাট্য ও গল্পের প্রশংসা করেছেন। তিনি লিখেন যে শাকিব খান এবং খল অভিনেতার চরিত্রে মিশা সওদাগরের অভিনয়ের প্রশংসা করেছেন। তবে তিনি পরিচ্ছদপ্রণালী এবং মেকআপের সমালোচনা করেছেন।
মেরিল-প্রথম আলো পুরস্কার
ডেয়ারিং লাভার

ডেয়ারিং লাভার ২০১৪ সালে মুক্তিপ্রাপ্ত একটি বাংলাদেশী প্রণয়ধর্মী-নাট্য চলচ্চিত্র। চলচ্চিত্র পরিচালনা করেছেন বদিউল আলম খোকন ও এসএম ফিল্ম ইন্টারন্যাশনালের ব্যানারে প্রযোজনা করেছেন মোশাররফ হোসেন তুলা। চলচ্চিত্রটিতে কেন্দ্রীয় চরিত্রে করেছেন শাকিব খান ও অপু বিশ্বাস, এছাড়াও সহ-তারকা হিসেবে অভিনয় করেছেন মিশা সওদাগর, প্রবীর মিত্র, রেহানা জলি প্রমুখ। এটি ২০০৬ সালের তামিল চলচ্চিত্র "থিরুবিলায়ান্ডাল আরামবাম" আনুষ্ঠানিক পুনঃনির্মাণ। চলচ্চিত্রটি মুক্তির পরে ব্যাপক সাড়া ফেলে এবং কিছু প্রখ্যাত প্রেক্ষাগৃহে ছবিটি বিক্রয়ের রেকর্ড গড়ে।
বংশীবাদন ধনেশ

বংশীবাদন ধনেশ ("Bycanistes fistulator") হল একধরনের ধনেশ প্রজাতির পাখি। এই সাদা-কালো প্রজাতিটিকে পাওয়া যায় আর্দ্র বনভূমিতে মধ্য আফ্রিকাতে এবং পশ্চিম আফ্রিকাতে। এদের বিস্তার প্রধানত পূর্ব সেনেগাল থেকে উগান্ডা এবং দক্ষিণ অ্যাঙ্গোলা প্রভৃতি জায়গায়। এরা আপেক্ষিক লম্বা, এরা "বাইক্যানিস্টেস" প্রজাতির মধ্যে সবথেকে ছোটো হয় আকার ও আয়তনে।
ফুল এন্ড ফাইনাল

ফুল এন্ড ফাইনাল হল মালেক আফসারী পরিচালিত একটি বাংলাদেশী রোমান্টিক এ্যাকশনধর্মী চলচ্চিত্র। চলচ্চিত্রটিতে শাকিব খান এবং ববি হক প্রধান চরিত্রে অভিনয় করেছেন। ফুল এন্ড ফাইনাল হল একটি একজন মোটামুটি এবং শক্ত পুলিশ অফিসারের কাহিনি নিয়ে নির্মিত হয়েছে এবং এটি ২০১৩ সালের ১৬ অক্টোবর পবিত্র ঈদ-উল-আযহায় মুক্তি পায়। চলচ্চিত্রটির মুক্তি লাভের পরে ইতিবাচক মন্তব্য লাভ করে এবং বক্স অফিসে বিশাল সাফল্য দেখাতে সামর্থ্য হয়। এটি কোরিয়ান সিনেমা এর পুনঃনির্মাণ। এবং এর শুরুর দৃশ্য ২০১০ সালের বলিউড সিনেমা দাবাং থেকে নেওয়া হয়েছে।
সুর ও সংগীত পরিচালনা করেন আলী আকরাম শুভ ও আহমেদ হুমায়ুন। গানের কথাগুলো লিখেছেন কবির বকুল ও সুদীপ কুমার দীপ।
ভেরীবাদক ধনেশ

ভেরীবাদক ধনেশ ("Bycanistes bucinator") হল মাঝারি আকারের ধনেশ। এরা লম্বায় প্রধানত , এবং এদের ঠোঁটের ওপরে ধূসর রঙের বিরাট বড় শিরস্ত্রাণ থাকে কিন্তু তা মহিলাদের ক্ষেত্রে ছোটো হয়। এদের চোখ হয় লাল অথবা বাদামি রঙের এবং এর চারপাশের চামড়া হয় গোলাপি রঙের। এদের দেহের ওজন হয় । তারা অনেকটা রুপোলি গালওয়ালা ধনেশদের মতোন দেখতে। শুধু এদের পিঠ হয় সম্পূর্ণ কালো রঙের এবং পেটের দিকের রঙ হয় সাদা রঙের। এবং মুখের রঙ হয় লাল।
এরা হল যূথচর পাখি, প্রধানত ২-৫ জনের দলে বসবাস করে। অবশ্য কিছু কিছু সময়ে ৫০ জনেরও দল থাকে। এরা প্রধানত ক্রান্তীয় বনভূমিতে থাকতে বেশি পছন্দ করে। এদেরকে দেখতে পাওয়া যায় প্রধানত বুরুন্ডি, মোজাম্বিক, কেনিয়া, বতসোয়ানা, কঙ্গো প্রজাতন্ত্র, নামিবিয়া এবং পূর্ব দক্ষিণ আফ্রিকা প্রভৃতি জায়গায়। এরা এখানে প্রধানত গাছের ফল ও বড় বড় পোকামাকড় খেয়ে বেঁচে থাকে। অন্যান্য ধনেশদের মতোই মহিলা ভেরীবাদক ধনেশরাও ৪-৫ টা ডিম পারে বাসাকে বন্ধ করে দিয়ে তার মধ্যে ঢুকে।
অশঙ্কা গুরুসিনহা

অশঙ্কা প্রদীপ গুরুসিনহা (; জন্ম: ১৬ সেপ্টেম্বর, ১৯৬৬) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, দল নির্বাচক ও কোচ। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ থেকে ১৯৯৬ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস ও সিংহলীজ স্পোর্টস ক্লাবের পক্ষে খেলেছেন। বামহাতি ব্যাটিং ও ডানহাতি মিডিয়াম বোলিংয়ের অধিকারী অশঙ্কা গুরুসিনহা শ্রীলঙ্কা ক্রিকেট দলে মূলতঃ বিশেষজ্ঞ ব্যাটসম্যান হিসেবেই অংশগ্রহণ করেছেন। ১৯৯৬ সালের ক্রিকেট বিশ্বকাপ জয়ী শ্রীলঙ্কা দলের অন্যতম সদস্য ছিলেন। বর্তমানে তিনি অস্ট্রেলিয়ার মেলবোর্নে বসবাস করছেন।
কলম্বোর ইসিপাথানা কলেজে অধ্যয়ন শেষে নালন্দা কলেজে অধ্যয়ন করেন। ১৯ বছর বয়সে তিনি জাতীয় দলে খেলার জন্য ডাক পান। শুরুতে তিনি উইকেট-রক্ষকের দায়িত্ব পালন করেন। পরবর্তীতে ৩ নম্বরে ব্যাটিংয়ে নিজ আসন পাকাপোক্ত করেন। ক্রিকইনফো’র প্রতিবেদক সায়মন ওয়াইল্ড তাকে শ্রীলঙ্কার ব্যাটিং স্তম্ভরূপে আখ্যায়িত করেন।
সুদীর্ঘ ১১ বছরের আন্তর্জাতিক ক্রিকেট অঙ্গনে তিনি ৪১ টেস্ট ও ১৪৭টি ওডিআইয়ে অংশগ্রহণ করেছেন। তন্মধ্যে গুরুত্বপূর্ণ অর্জন ছিল ক্রিকেট বিশ্বকাপে দলকে শিরোপা এনে দেয়া। ১৯৯৬ সালের বিশ্বকাপ ফাইনালে অরবিন্দ ডি সিলভা’র সাথে ১২৫ রানের জুটি গড়েছিলেন। খেলায় তিনি ৬৫ রান করেছিলেন।
৩২তম খেলোয়াড় হিসেবে গুরুসিনহা শ্রীলঙ্কার টেস্ট ক্যাপ পরিধান করেন। ১৯৮৫/৮৬ মৌসুমে করাচিতে অনুষ্ঠিত পাকিস্তানের বিপক্ষে তিনি অভিষিক্ত হন। ১৯৯৬ সালে অবসর নেয়ার সময় কেবলমাত্র শ্রীলঙ্কার সাবেক অধিনায়ক অরবিন্দ ডি সিলভা তারচেয়ে অধিক টেস্ট সেঞ্চুরি করেছিলেন। কার্যকরী অনিয়মিত বোলার হিসেবে মাইকেল অ্যাথারটন, সুনীল গাভাস্কার, ডিন জোন্স, স্টিভ ওয়াহ, ইনজামাম-উল-হকের ন্যায় তিনিও সফলকাম ছিলেন; যারা কমপক্ষে ২০টি টেস্ট উইকেট লাভ করেছেন।
তৃতীয় স্তরে সনদপ্রাপ্ত ক্রিকেট কোচ তিনি। ক্রিকেট অস্ট্রেলিয়ায় কনসালটেন্ট রিজিওনাল ক্রিকেট কোচের দায়িত্ব পালন করেছেন। ২০১৭ সালে শ্রীলঙ্কার জাতীয় দলের ম্যানেজার ক্রিকেট পদে মনোনীত হন। তবে, ভারতের বিপক্ষে শ্রীলঙ্কার ধারাবাহিক পরাজয়ের খেসারতস্বরূপ ২৯ আগস্ট, ২০১৭ তারিখে দল নির্বাচকমণ্ডলী একযোগে পদত্যাগ করে।
১৫ সেপ্টেম্বর, ২০১৭ তারিখে অশঙ্কা গুরুসিনহাকে শ্রীলঙ্কা জাতীয় ক্রিকেট দল নির্বাচনের লক্ষ্যে অন্যতম দল নির্বাচক হিসেবে মনোনীত করা হয়। প্রধান দল নির্বাচক গ্রেইম লেব্রয়ের সাথে তার সাথে সাবেক উইকেট-রক্ষক গামিনি বিক্রমাসিংহে ও নতুন তিনজন - জাতীয় দলের সাবেক ব্যবস্থাপক জেরিল ওটার্সজ ও সাবেক শ্রীলঙ্কান ক্রিকেটার সজিত ফার্নান্দোকে মনোনয়ন দেয়া হয়।
সুলু ধনেশ

সুলু ধনেশ or মোন্টানোর ধনেশ ("Anthracoceros montani") হল ধনেশ প্রজাতির এক পাখি যারা Bucerotidae পরিবারের অন্তর্ভুক্ত।
এরা প্রধানত ফিলিপাইনে বসবাস করে। এদের প্রধান বাসস্থান হল ক্রান্তীয় এবং উপক্রান্তীয় বনভূমিতে বসবাস করতে পছন্দ করে। এরা বাসস্থান ক্ষতির দ্বারা বিপন্ন হয়।
ভালোবাসা আজকাল

ভালোবাসা আজকাল হল একটি বাংলাদেশী রোমান্টিক কমেডী চলচ্চিত্র যেটি পরিচালনা করেছেন পি এ কাজল এবং প্রযোজনা করেছেন জাজ মাল্টিমিডিয়া। চলচ্চিত্রটিতে প্রধান চরিত্রে অভিনয় করেছেন জনপ্রিয় চিত্রনায়ক শাকিব খান এবং মাহিয়া মাহী এটি ছিল শাকিব খান এবং জাজ মাল্টিমিডিয়া প্রথম সহযোগীতামূলক উদ্যোগ এবং শাকিব ও মাহী জুটির প্রথম চলচ্চিত্র। ছবিটির চিত্রগ্রহণ ২০১৩ সালের ২ ফেব্রুয়ারি শুরু করা হয় চলচ্চিত্রটি ২০১৩ সালের ৯ আগস্ট তারিখে পবিত্র ঈদ-উল-ফিতরে মুক্তি দেওয়া হয়। ছবিটি মুক্তিলাভের পরে ইতিবাচক মন্তব্য আসে এবং বক্স অফিসে একটি বিশাল সাফল্য উপহার দেয়।
ভালোবাসা আজ কাল এর গানে সুরারোপ করেছেন, শফিক তুহিন, ফুয়াদ, ইমন সাহা এবং আহমেদ ইমতিয়াজ বুলবুল। এছাড়াও গানগুলো লিখেছেন কবির বকুল, আহমেদ ইমতিয়াজ বুলবুল, শফিক তুহিন ও আব্দুল আজিজ। "মামু ভাগ্নে গুড লাক" গানটি ২০১৩ সালের ২১ জুলাই ছবির প্রচারমূলক একটি অংশ হিসেবে মু্ক্তি দেওয়া হয়েছিল, এছাড়াও "শুনতে কি পাও তুমি" এর ভিডিও গানের প্রমোটি ২০১৩ সালের ২২ জুলাই মুক্তি পায়।
ভালবাস আজকাল ছবির প্রথম দর্শন ২০১৩ সালের ১০ জুলাই প্রকাশ করা হয়েছিল। এরপর ৪২ সেকেন্ডের প্রমে টিজার ২০১৩ সালের ১৭ জুলাই মুক্তি দেওয়া হয়েছিল।
কালো ধনেশ

কালো ধনেশ ("Anthracoceros malayanus") হল ধনেশ প্রজাতির একধরনের পাখি যারা "Bucerotidae" পরিবারের অন্তর্ভুক্ত।
এদের প্রধান বাসস্থানগুলোর মধ্যে পরে ব্রুনাই, ইন্দোনেশিয়া, মালয়েশিয়া, সিঙ্গাপুর, থাইল্যান্ড।
মেলবোর্ন

মেলবোর্ন () অস্ট্রেলিয়ার দক্ষিণ-পূর্বাঞ্চলে অবস্থিত ভিক্টোরিয়ার রাজধানী ও সর্বাপেক্ষা ঘনবসতিপূর্ণ শহর। দক্ষিণ-পূর্বাঞ্চলীয় উপকূলের ইয়ারা নদীর প্রবেশমুখে অবস্থিত পোর্ট ফিলিপ বে এলাকায় এ শহরের অবস্থান। জনসংখ্যার দিক দিয়ে দ্বিতীয় স্থানের অধিকারী মেলবোর্ন, সিডনির পরেই এর অবস্থান। ২০১৩ সালের হিসেব অনুযায়ী এ শহরের জনসংখ্যা প্রায় ৪৩৪৭৯৫৫জন। ভৌগোলিক ও ঐতিহাসিকভাবে দুই শহরের চারিত্রক গঠন ভিন্নতর হলেও শহর দুটি ভাল-আচরণকল্পে প্রতিপক্ষের ভূমিকায় অবতীর্ণ। বৃহৎ সুদৃঢ় অর্থনৈতিক কাঠামো, সাংস্কৃতিক ও প্রশাসনিক কেন্দ্র এর প্রধান বৈশিষ্ট্য। অস্ট্রেলিয়াসহ এশিয়া-প্রশান্ত মহাসাগরীয় অঞ্চলের প্রধান অর্থনৈতিক কেন্দ্রবিন্দু এ শহরকে ঘিরে। গ্রীষ্মকাল হিসেবে জানুয়ারি-ফেব্রুয়ারি মাসে গড়পড়তা তাপমাত্রা হচ্ছে ২৬°সে./৭৯°ফা.।
বিশ্বের সকল এলাকা থেকে ব্যক্তির আগমন ঘটায় বিভিন্ন সংস্কৃতির প্রসার ঘটেছে এখানে। তাই এই শহরটি বহুসাংস্কৃতিক শহরের মর্যাদা পেয়েছে। ইআইইউ’র তথ্য মোতাবেক, ২০১১ সাল থেকে বিশ্বের সবচেয়ে বসবাস উপযোগী শহরের তালিকায় এর অবস্থান রয়েছে। ২০০২ সাল থেকে বিশ্বের তিনটি বসবাসযোগ্য শহর হিসেবেও এর অবস্থান। এছাড়াও, অসলো’র সাথে যৌথভাবে চতুর্থ সর্বাপেক্ষা ব্যয়বহুল নগরীও এটি।
নিজস্ব ছোট ছোট রেলগাড়ীজাতীয় ট্রামের জন্যও এর পরিচিতি রয়েছে। শহরের চতুর্দিকে ইয়ারা নদী বহমান। এছাড়াও এখানে অনেকগুলো বৃহৎ আকৃতির উদ্যান, বাগান ও কিছু উপকূল রয়েছে। পর্যটকদের আকর্ষণের কেন্দ্রবিন্দুতে পরিণত হয়েছে এ শহরটি। জাদুঘর, চিত্রাঙ্কন, রেস্তোরাঁর খাবার, কেনা-কাটাসহ বড় ধরনের ক্রীড়া আয়োজন স্থলও এটি। মেলবোর্নের শিক্ষাব্যবস্থা, বিনোদন, স্বাস্থ্যচর্চা, গবেষণা ও উন্নয়ন, পর্যটন ও ক্রীড়া উচ্চ পর্যায়ের।
অর্থনীতি, উৎপাদন, গবেষণা, আইটি, শিক্ষা, যোগাযোগ ব্যবস্থা ও পর্যটন ব্যবস্থা এ শহরের প্রধান অর্থনৈতিক চালিকাশক্তি। রাজস্ব আদায়ে শীর্ষস্থানীয় পাঁচটি ও বাজারে অর্থ সরবরাহে শীর্ষ চারটিসহ অস্ট্রেলিয়ার অনেকগুলো বৃহৎ প্রতিষ্ঠানের সদর দফতর রয়েছে এখানে। 
মেলবোর্ন মেট্রোপলিটন এলাকার শিল্প-প্রতিষ্ঠান মূলতঃ জাহাজ নির্মাণ শিল্প ও জ্বালানী পরিশোধন ব্যবস্থাকে ঘিরে। ফিলিপ বে বন্দর দিয়ে ধাতব যন্ত্রাংশ, মোটরগাড়ী, ইলেকট্রিক্যাল ও বৈদ্যুতিক যন্ত্রপাতি, মেশিনারী, রাসায়নিক উপকরণ, মুদ্রণশিল্প, বস্ত্রশিল্প, কাগজ, প্রক্রিয়াজাত খাবার আদান-প্রদান করা হয়। অস্ট্রেলিয়া তথা বিশ্বের সর্ববৃহৎ খনিজ কোম্পানী ব্রোকেন হিল প্রোপাইটারি (বিএইচপি) কোম্পানীর সদর দফতর এখানে অবস্থিত। এ প্রতিষ্ঠানটি স্টিল ও খনিজ দ্রব্য উৎপাদনের সাথে জড়িত। প্রস্তুতকারক ও গ্রাহকদের বিভিন্ন মালামাল উৎপাদনকারী প্রতিষ্ঠান ন্যাশনাল অস্ট্রেলিয়া ব্যাংক ও প্যাসিফিক ডানলপের সদর দফতরও এখানেই।
সড়ক ও রেলপথ যোগাযোগ ব্যবস্থা শহরের চতুর্দিকে বিস্তৃত। ব্রডমিডো এলাকার কাছাকাছি বৃহৎ আন্তর্জাতিক বিমানবন্দর রয়েছে। মেলবোর্ন বিমানবন্দর দেশের অন্যতম প্রধান প্রবেশপথ। আন্তর্জাতিক পর্যটকদের ব্যাপক সমাগম এ বিমানবন্দর দিয়ে ঘটে। এছাড়াও এ বিমানবন্দরটি অস্ট্রেলিয়ার দ্বিতীয় ব্যস্ততম বিমানবন্দর। অস্ট্রেলিয়ার সর্ববৃহৎ ও ব্যস্ততম বন্দর মেলবোর্ন বন্দর দিয়ে প্রতি বছর ৭৫ বিলিয়ন মার্কিন ডলারের মালামাল হস্তান্তরিত হয় যা দেশের মোট বাণিজ্যের ৩৯%।
বাংলাদেশ প্রতিদিন

বাংলাদেশ প্রতিদিন বাংলাদেশ থেকে প্রকাশিত বাংলা ভাষার দৈনিক সংবাদপত্র। এটির প্রকাশনা ২০১০ সালের চালু হয়। এটির ভারপ্রাপ্ত সম্পাদক হচ্ছেন, আবু তাহের। সংবাদপত্রের প্রকাশক হলেন, ময়নাল হোসেন চৌধুরী। এটি বাংলাদেশের সর্বাধিক প্রচারিত দৈনিক সংবাদপত্র।
"বাংলাদেশ প্রতিদিন" 'ব্রডশিট' আকারে মুদ্রিত হয়। এতে কলাম সংখ্যা ৮ এবং চার রঙে মুদ্রিত। এর নিয়মিত সংখ্যা ১২ পৃষ্ঠা।
বাংলাদেশ প্রতিদিনের নিয়মিত আয়োজনে রয়েছে- 
বাংলাদেশ প্রতিদিন বর্তমানে বাংলাদেশের সর্বাধিক প্রচারিত দৈনিক সংবাদপত্রে পরিণত হয়েছে । বর্তমানে এর প্রচার সংখ্যা সাড়ে পাঁচ লাখের বেশি। বিশ্ব জুড়ে বাংলা প্রত্রিকা গুলির মধ্যে আনন্দবাজার পত্রিকার পর দ্বিতীয় বৃহত্তম সংবাদ পত্র প্রচার সংখ্যার বিচারে।
৪ অক্টোবর ২০১৮ সালে ইউরোপে সাপ্তাহিক দৈনিক হিসেবে বাংলাদেশ প্রতিদিন যাত্রা শুরু করে। এটি লন্ডন থেকে প্রকাশিত হয়।
দ্পাল-ল্দান-র্দো-র্জে

দ্পাল-ল্দান-র্দো-র্জে () (১৪১১-১৪৮২) তিব্বতের ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান বা ঙ্গোর-ছেন ছিলেন।
দ্পাল-ল্দান-র্দো-র্জের পিতার নাম ছিল দ্পাল-'ব্যোর-ব্জাং-পো () এবং মাতার নাম ছিল স্ক্যেদ-পা-দ্পাল ()। জন্মের সময় তার নাম রাখা হয় র্দো-র্জে-সা-ব্র্তান ()। আট বছর বয়সে তিনি কুন-দ্গা'-ব্ক্রা-শিস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ গ্রহণ করেন। এরপর তিনি সা-স্ক্যা বৌদ্ধবিহারে গুণমতি নামক ভিক্ষুর নিকট তন্ত্র ও সূত্র এবং 'জাম-দ্ব্যাংস-সাংস-র্গ্যাস-গ্রুব () নামক ভিক্ষুর নিকট প্রজ্ঞাপারমিতা, প্রতিমোক্ষ ও অভিধর্ম সম্বন্ধে শিক্ষালাভ করেন। উনিশ বছর বয়সে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধানের নিকট ভিক্ষুর শপথ গ্রহণ করেন।। এই সময় তিনি ছোস-র্জে-গ্ঝোন-নু-সেং-গে () নামক ভিক্ষুর নিকট চক্রসম্বর ও গুহ্যসমাজতন্ত্র এবং নাম-ম্খা'-সেং-গে () নামক ভিক্ষুর নিকট মার্গফল সম্বন্ধে অধ্যয়ন করেন। এছাড়া তার উল্লেখযোগ্য শিক্ষক ছিলেন খা-ছার-বা-ব্সোদ-নাম্স-র্গ্যা-ম্ত্শান (), মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং 'জাম-দ্ব্যাংস-শেস-রাব-র্গ্যা-ম্ত্শো নামক তৃতীয় ঙ্গোর-ছেন। ১৪৬৭ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের পঞ্চম প্রধান নির্বাচিত হন ও এই পদে তিনি পনেরো বছর থাকেন। তার উল্লেখযোগ্য শিষ্য ছিলেন দ্কোন-ম্ছোগ-'ফেল-বা ) নামক সপ্তম ঙ্গোর-ছেন, ছু-মিগ-পা-দ্বাং-ফ্যুগ-র্গ্যাল-ম্ত্শান (), র্ত্সে-থাং-রাম-'ব্যাম্স-পা-সেং-গে-ল্হুন-দ্রুব () প্রভৃতি।
পালাবান ধনেশ

পালাবান ধনেশ ("Anthracoceros marchei"), যাদেরকে ফিলিপিনো ভাষাতে তালুসি বলে ডাকা হয় হল ধনেশ প্রজাতির মধ্যে ছোটো আকারের (আপেক্ষিক লম্বা) বনভূমিতে বসবাসকারী পাখি। এদের পাখনা সম্পূর্ণ কালো রঙের হয় এবং ল্যাজ হয় সাদা রঙের। এদের ওপরের অংশতে চকচকে ঘন সবুজ রঙ থাকে। এদের ঠোঁট হয় ক্রীম রঙের এবং ঠোঁটের ওপরে শিরস্ত্রাণ থাকে। এরা খুব জোরে ডাকতে পারে।
গো-রাম্স-পা-ব্সোদ-নাম্স-সেং-গে

গো-রাম্স-পা-ব্সোদ-নাম্স-সেং-গে () (১৪২৯-১৪৮৯) তিব্বতের ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান বা ঙ্গোর-ছেন ছিলেন।
গো-রাম্স-পা-ব্সোদ-নাম্স-সেং-গে ১৪২৯ খ্রিষ্টাব্দে তিব্বতের গো-বো () নামক স্থানে 'বোম-য়ুং-ম্দা' () নামক স্থানে জন্মগ্রহণ করেন। তার পিতার নাম ছিল রু-ত্শা-ঝাং-স্ক্যাব্স () এবং মাতার নাম ছিল র্গ্যাল-বা-স্মান ()। তিনি দশ বছর বয়সে কুন-দ্গা'-বুম () নামক এক ভিকশুর নিকট হতে ভিক্ষুর শপথ গ্রহণ করেন এবং গো-বো-রাব-ব্যাম্স-পা-শেস-রাব-দ্পাল-বা () এবং ব্কা'-ব্চু-পা-স্ব্যিন-ব্জাং () নামক দুই ভিক্ষুর নিকট শিক্ষালাভ করেন। উনিশ বছর বয়সে তিনি নলেন্দ্র বৌদ্ধবিহারে রোং-স্তোন-শেস-ব্যা-কুন-রিগ নামক সা-স্ক্যা ধর্মসম্প্রদায়ের পন্ডিতের নিকট শিক্ষালাভ করেন এবং একুশ বছর বয়সে 'ব্রাস-য়ুল-স্ক্যেদ-ত্শাল () নামক মহাবিদ্যালয়ে সাংস-র্গ্যাল-'ফেল () নামক পন্ডিতের নিকট প্রজ্ঞাপারমিতা, বিনয় ও অভিধর্ম সম্বন্ধে শিক্ষালাভ করেন। ১৪৫৩ খ্রিষ্টাব্দে তিনি কুন-দ্গা'-ব্জাং-পো নামক ঙ্গোর-এ-বাম-ছোস-ল্দান বৌদ্ধবিহারের প্রথম প্রধান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং কুন-দ্গা'-দ্বাং-ফ্যুগ নামক চতুর্থ ঙ্গোর-ছেনের নিকট হতে মার্গফল, ডাকার্ণব তন্ত্র সম্বন্ধে শিক্ষালাভ করেন।
পরবর্তীকালে তিনি 'ব্রাস-য়ুল-স্ক্যেদ-ত্শাল () মহাবিদ্যালয়ের প্রধান নির্বাচিত হন। ১৪৬৬ খ্রিষ্টাব্দে তিনি র্তা-নাগ-গ্সের-গ্লিং () বৌদ্ধবিহার ও তারপরে র্তা-নাগ-থুব-ব্স্তান-র্নাম-র্গ্যাল () নামে অপর একটি বৌদ্ধবিহার প্রতিষ্ঠা করেন। ১৪৮৩ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের ষষ্ঠ প্রধান হিসেবে নির্বাচিত হন ও তিন বছর ঐ পদে থাকেন। তার উল্লেখযোগ্য ছাত্র ছিলেন দ্কোন-ম্ছোগ-ত্শুল-খ্রিম্স (), 'বুম-ফ্রাগ-গ্সুম-পা (), মুস-ছেন-সাংস-র্গ্যাস-রিন-ছেন () নামক অষ্টম ঙ্গোর-ছেন প্রভৃতি।
গো-রাম্স-পা-ব্সোদ-নাম্স-সেং-গে তেরো খন্ড গ্রন্থ রচনা করেন। তার সর্বাপেক্ষা উল্লেখযোগ্য রচিত গ্রন্থ হল ল্তা-বা'ই-শান-'ব্যেদ (), যা তিনি গুং-রু-শেস-রাব-ব্জাং-পো () নামক তার শিক্ষকের নির্দেশে রচনা করেন। এই গ্রন্থটিতে তিব্বতী বৌদ্ধবিহারে মধ্যমক বৌদ্ধ দর্শন সম্বন্ধে প্রচলিত বিভিন্ন রকম আলোচনাকে স্থান দেওয়া হয়েছে। তার গ্রন্থে দোল-পো-পা-শেস-রাব-র্গ্যাল-ম্ত্শান নামক জো-নাং ধর্মসম্প্রদায়ের প্রতিষ্ঠাতা ও ত্সোং-খা-পা-ব্লো-ব্জাং-গ্রাগ্স-পা নামক দ্গে-লুগ্স ধর্মসম্প্রদায়ের প্রতিষ্ঠাতার মধ্যমক সংক্রান্ত দৃষ্টিভঙ্গীর সমালোচনা করা হয় বলে পঞ্চম দলাই লামার আমলে তিব্বত সরকার এই গ্রন্থকে মধ্য তিব্বতে নিষিদ্ধ ঘোষণা করেন। কিন্তু খাম্স ও আমদো সহ তিব্বতের অন্যান্য অঞ্চলের বৌদ্ধবিহারগুলিতে এই গ্রন্থ পাঠ্যসূচীর অন্তর্গত ছিল।
দ্কোন-ম্ছোগ-ত্শুল-খ্রিম্স

দ্কোন-ম্ছোগ-ত্শুল-খ্রিম্স () পঞ্চদশ শতাব্দীর একজন সা-স্ক্যা ধর্মসম্প্রদায়ের পণ্ডিত ছিলেন।
দ্কোন-ম্ছোগ-ত্শুল-খ্রিম্স গো-রাম্স-পা-ব্সোদ-নাম্স-সেং-গে () নামক ষষ্ঠ ঙ্গোর-ছেনের নিকট হতে ডাকার্ণব তন্ত্রের ওপর শিক্ষালাভ করেন। তার উল্লেখযোগ্য শিষ্য ছিলেন রিন-ছেন-'ব্যুং-গ্নাস () এবং স্গো-রুম-পা-কুন-দ্গা'-লেগ্স-পা ()।
'বুম-ফ্রাগ-গ্সুম-পা

'বুম-ফ্রাগ-গ্সুম-পা () (১৪৩২-১৫০৪) তিব্বতের ম্ন্যান-য়োদ-ব্যা-র্গোদ-গ্শোংস () বৌদ্ধবিহারের প্রতিষ্ঠাতা ছিলেন।
'বুম-ফ্রাগ-গ্সুম-পা ১৪৩২ খ্রিষ্টাব্দে তিব্বতের গ্যাস-রু-খাং-দ্মার-ব্রাগ-খুং () নামক স্থানে জন্মগ্রহণ করেন। তিনি 'ব্রাস-য়ুল-স্ক্যেদ-ত্শাল () মহাবিদ্যালয় এবং সা-স্ক্যা বৌদ্ধবিহারে শিক্ষালাভ করেন। ১৪৯০ খ্রিষ্টাব্দে তিনি ম্ন্যান-য়োদ-ব্যা-র্গোদ-গ্শোংস () নামক বৌদ্ধবিহারে প্রতিষ্ঠা করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো () নামক প্রথম ঙ্গোর-ছেন এবং গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন। তার উল্লেখযোগ্য শিষ্য ছিলেন দ্ঙ্গোস-গ্রুব-দ্পাল-'বার () নামক ছোস-'খোর-ল্হুন-পো () বৌদ্ধবিহারের প্রতিষ্ঠাতা এবং ল্চাগ্স-থাং-রাব-'ব্যাম্স-পা-ব্যাম্স-পা-ব্সোদ-নাম্স ()।
দক্ষিণী হলদেঠুঁটি ধনেশ

দক্ষিণী হলদেঠুঁটি ধনেশ ("Tockus leucomelas") হল ধনেশ প্রজাতির একধরনের পাখি। এটা একটি মাঝারি আকারের ধনেশ যারা লম্বায় ৪৮ থেকে ৬০ সেমি হয়ে থাকে এবং একটা লম্বা হলুদ রঙের ঠোঁট থাকে। এবং ঠোঁটের ওপরে শিরস্ত্রাণ থাকে যা মহিলা ধনেশদের ক্ষেত্রে থাকে না। চোখের চারপাশের চামড়া হয় গোলাপী রঙের। এরা কিছুটা পুবের হলদেঠুঁটি ধনেশদের সাথে মিলে যায় যাদের চোখের চারপাশের চামড়া কালো হয়।
তাদের পেটের রঙ হয় সাদা, ঘাড় হয় ধূসর রঙের এবং পিঠের রঙ হয় কালো রঙের এবং তাদের মধ্যে থাকে সাদা রঙের ছোপ ছোপ দাগ। তারা প্রধানত মাটিতে নেমেই খাবার খায় যেখানে তারা প্রধানত ছোটো ছোটো পোকামাকড়, বীজ ইত্যাদি খায়। এরা পিঁপড়ে খেতে খুব ভালোবাসে।
মহিলা ধনেশ প্রধানত ৩ থেকে ৪ টে ডিম পারে। তারা বাসাতেই তাদের ডিমে তা দেয়। প্রধানত ২৫ দিন ধরে তারা ডিমে তা দেয়। তরুণরা বড় হতে ৪৫ দিন মতোন সময় নেয়। এই ধনেশদের প্রায়ই শুষ্ক জায়গায় দেখতে মেলে আবার কিছু কিছু সময়ে এরা রাস্তার ধারেও ঘুরে বেড়ায় লোকালয়ের মধ্যে।
এদেরকে স্থানীয় ভাষায় "ফ্লাইয়িং ব্যানানা" বলা হয়ে থাকে।
আফ্রিকান পুটিয়াল ধনেশ

আফ্রিকান পুটিয়াল ধনেশ ("Tockus nasutus") হল একপ্রকারের ধনেশ প্রজাতির পাখি। সকল ধনেশ পাখির মতো এরও রয়েছে নিচের দিকে বাঁকানো লম্বা ও শক্ত ঠোঁট৤
আফ্রিকান পুটিয়াল ধনেশদের প্রধান বাসস্থান হল সাহারা মরুভূমি, আফ্রিকা এবং অ্যারাবিয়ান পেনিনসুলা।
এরা প্রধানত সাভানা বনভূমির পাখি। মহিলারা গাছের গর্তে ২-৪ টে ডিম পাড়ে, মহিলারা অই বাসায় ঢুকে পড়ে বাসাটাকে বন্ধ করে দেয় এবং একটা ছোট উল্লম্ব ছিদ্র রাখে যাতে পুরুষেরা তাদের খাবার খাওয়াতে পারে ওই ছিদ্র দিয়ে। মহিলারা এই বাসাটি বন্ধ করে পুরুষের দ্বারা সরবরাহ করে দেওয়া মল-মূত্র এবং কাদার দলার সাহায্যে। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।
এই প্রজাতির মধ্যে এদের আকার অনেকটা বড়ো হয়, ৪৫ সেমি লম্বা, কিন্তু তারা ছোটো ধনেশদের মধ্যে অন্যতম। এদের পাখনার রঙ প্রধানত ধূসর হয়, মাথার রঙ সাদা, এবং এদের ল্যাজও লম্বা হয় এবং তার রঙ অন্যান্য অঙ্গের থেকে গাঢ় হয়। ঘাড়ের দুদিক থেকে সাদা রঙের দাগ নেমে গেছে এই প্রজাতিটির এবং পিঠের দিকেও সাদা রঙের এই দাগ দেখতে পাওয়া যায় যখন এরা উড়ন্ত অবস্থায় থাকে। এদের ঠোঁট খুব লম্বা হয় এবং তা কালো রঙের হয় এবং এদের ঠোঁটের ওপরে ক্রীম রঙের ছোটো একটা শিরস্ত্রাণ থাকে।
পুরুষদের ক্ষেত্রে এদের ঠোঁট কালো রঙের হয়, মহিলাদের লাল রঙের চোয়াল হয়। পুরুষদের এবং মহিলাদের মধ্যে দুজনেরই পালকসমূহ একই রকমের হয়। অপ্রাপ্তবয়স্কদের গায়ের রঙ হাল্কা ধূসর রঙের। এদের উড়ান হয় ঢেউখেলানো হয়।
আফ্রিকান পুটিয়াল ধনেশরা হয় সর্বগ্রাসী। এরা প্রধানত পোকামাকড়, ছোটো ছোটো সরীসৃপ ইত্যাদি খায়। এরা প্রধানত গাছেই খাদ্য গ্রহণ করে, মাটিতে নামে না।
এদের ডাকের ধরন হল "পি---ও পি---ও পি---ও" এরকম ডাক।
ঝুঁটিয়াল ধনেশ

ঝুঁটিয়াল ধনেশ ("Tockus alboterminatus") হল আফ্রিকা মহাদেশের একজাতের ধনেশ। এটি মাঝারি আকারের পাখি, লম্বায় ৫০ এবং ৫৪ সেমি, এবং এদের সাদা পেট থাকে এবং ডানার রঙ হয় কালো। লেজের ডগায় পালকের রঙ হয় সাদা। এদের চোখ হয় হলুদ রঙের; ঠোঁট হয় লাল রঙের এবং ওপরের চোয়ালে একটা শিরস্ত্রাণ থাকে। মহিলাদের ক্ষেত্রে যার আকার হয় ছোটো।
ঝুঁটিয়াল ধনেশদেরকে ব্র্যাডফিল্ডের ধনেশ থেকে আলাদা করা হয় ঠোঁটের আকারের সাহায্যে কারণ এদের ঠোঁটের আকার ছোটো হয়।
এই ধনেশরা প্রধানত উপকূলীয় বনভূমিতে থাকতে পছন্দ করে (শুধুমাত্র পূর্ব উপকূল) এবং উত্তর-পূর্ব আফ্রিকাতেও এদের দেখতে পাওয়া যায়।এরা খাদ্য হিসেবে পোকামাকড় ও ছোটো ছোটো প্রাণীদের গ্রহণ করে থাকে এবং সরীসৃপদের ও এরা খাদ্য হিসেবে গ্রহণ করে। এই ধনেশ প্রজাতিদের দলবদ্ধ ভাবে বাস করতে দেখা যায়, প্রধানত শুষ্ক অঞ্চলে। এরা প্রধানত ৪ থেকে ৫ টা ডিম পাড়ে এবং বাচ্চারা বাবা-মাদের সাথে ৮ সপ্তাহ পর্যন্ত থাকে।
ফন ডার ডেকেনের ধনেশ

ফন ডার ডেকেনের ধনেশ ("Tockus deckeni") হল ধনেশ প্রজাতির একধরনের পাখি। এদেরকে প্রধানত পাওয়া যায় পূর্ব আফ্রিকা অঞ্চলে। প্রধানত গ্রেট রিফট ভ্যালি থেকে ইথিওপিয়া হয়ে দক্ষিণ তানজানিয়া পর্যন্ত এদের বিস্তার। এদের প্রধানত দেখতে পাওয়া যায় কাঁটা গাছওয়ালা জায়গাতে। এদেরকে মাঝে মাঝে জ্যাকসনের ধনেশদের উপজাতি বলেই ধরা হয়। এর নাম এরম হওয়ার কারণ হল জার্মান অনুসন্ধানকারী কার্ল ক্লাউস ফন ডার ডেকেনের নাম অনুযায়ী (১৮৩৩-১৮৬৫)।
এদের আকার ছোটো হয় এবং প্রধানত এদের শরীরের নিচের দিকের এবং মাথার রঙ হয় সাদা রঙের এবং পিঠের দিকের রঙ হয় কালো রঙের। এদের লেজ খুব লম্বা হয় এবং বাঁকানো একটা ঠোঁট থাকে কিন্তু ঠোঁটের ওপরে কোনো শিরস্ত্রাণ থাকে না। এরা অনেকটা লাল-ঠুটি ধনেশদের মতোই দেখতে ঠোঁটের রঙটা বাদে। এবং এদের ডানাও ওপরে কোনো ছিট ছিট দাগ থাকে না অন্যান্য লাল-ঠুটি ধনেশদের মতো।
এই প্রজাতির মধ্যে যৌন দ্বিরুপতা দেখতে পাওয়া যায়। মহিলা ধনেশদের ঠোঁটের রঙ হয় কালো কিন্তু পুরুষদের ক্ষেত্রে তা হয় লাল রঙের এবং এদের ঠোঁটের ডগার রঙ হয় ক্রীম রঙের।
প্রজনন কালে মেয়ে পাখিরা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।
বাসার ভিতরে মেয়ে পাখিরা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।
তারা বাসার মধ্যে ঢূকে বাসা তৈরি করবার পরে ৩ থেকে ৫ ইঞ্চি ফাঁকা রাখে খাদ্য আদান প্রদানের জন্য এবং যখন ডিম ফুটে বাচ্চা হয়ে যায় তখন সম্পূর্ণ ভাবে তারা বাসাটিকে বন্ধ করে দেয়।
এরা সর্বগ্রাসী হয়। প্রধানত পোকামাকড়, ফল, বীজ ইত্যাদি খেয়ে বেচে থাকে। এরা প্রধানত মাটিতেই খাদ্য গ্রহণ করে। ঝিঝি পোকা, কেঁচো ইত্যাদিও এদের পছন্দের খাবারের মধ্যে পড়ে। ছোটো তীক্ষ্ণদন্ত প্রাণীদেরও এরা সপ্তাহে ২-৩ দিন খেয়ে থাকে।
ব্র্যাডফিল্ডের ধনেশ

ব্র্যাডফিল্ডের ধনেশ ("Tockus bradfieldi") হল আফ্রিকা মহাদেশের ধনেশ প্রজাতির পাখি। এরা মাঝারি আকারের পাখি হয়, লম্বায় ৫০ থেকে ৫৭ সেমি, পেটের রঙ হয় সাদা, পাখনা ও পিঠের রঙ হয় কালো। এদের লম্বা লেজের ডগার রঙ হয় সাদা।
মহিলা ধনেশরা পুরুষদের থেকে আকারে ছোটো হয় এবং এদের নীলকান্তমণি মুখের ত্বকের সাহায্যে আলাদা করা যায়। এদের চোখ হয় হলুদ রঙের এবং ঠোঁট হয় লাল রঙের। এদের ঠোঁটের আকার হয় বড় এবং এদের ঠোঁটের ওপরে কোনো শিরস্ত্রাণ থাকে না।
এদেরকে প্রধানত দেখতে পাওয়া যায় উত্তর নামিবিয়া, উত্তর বতসোয়ানা, দক্ষিণ অ্যাঙ্গোলা এবং পূর্ব জিম্বাবুয়ে প্রভৃতি দেশে। এরা প্রধানত ফল, মূল, পোকামাকড়, সরীসৃপ ইত্যাদি খেয়ে বেঁচে থাকে।
এই প্রজাতির নামকরণ হয় দক্ষিণ আফ্রিকার প্রকৃতিবিজ্ঞানী আর. ডি. ব্র্যাডফিল্ডের নামে (১৮৮২-১৯৪৯)।
আফ্রিকান পাকড়াধনেশ

আফ্রিকান পাকড়াধনেশ, ("Tockus fasciatus"), হল একপ্রকারের ধনেশ প্রজাতির পাখি।
আফ্রিকান পাকড়াধনেশ প্রধানত বসবাস করে আফ্রিকা থেকে গাম্বিয়া এবং পশ্চিমী উগান্ডা এবং উত্তুরে অ্যাঙ্গোলা। এরা প্রধানত বনে জঙ্গলে থাকতে ভালোবাসে। প্রজনন কালে মহিলারা গাছের গর্তে ৩ থেকে ৪ টে ছোটো ছোটো সাদা ডিম পাড়ে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মূত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য।
এটা হল বড় আকারের পাখি, লম্বায় ৫৪ সেমি। এদের পাখনা দেখতে কালো রঙের হয়, এদের পেট হয় সাদা রঙের এবং লম্বা লেজের ডগার রঙ হয় সাদা রঙের। এদের কালো ও হলুদ রঙের ঠোঁট থাকে এবং তা বাঁকানো হয় এবং ঠোঁটের ওপরে মাঝারি আকারের শিরস্ত্রাণ থাকে।
মহিলা ও পুরুষদের দেখতে একইরকম হয় কিন্তু মহিলাদের শিরস্ত্রাণের আকার হয় ছোটো। অপ্রাপ্তবয়স্কদের গায়ের রঙ হয় ফ্যাকাশে, অপেক্ষাকৃত ছোটো ঠোঁট থাকে এবং কোন শিরস্ত্রাণ থাকে না। এদের উড়ান ঢেউ খেলানো হয়।
আফ্রিকান পাকড়াধনেশরা সাদারণত সর্বগ্রাসী হয় এবং এরা প্রধানত পোকামাকড় এবং ফল-মূল খেয়ে বেঁচে থাকে। এরা প্রধানত গাছেই খাদ্য গ্রহণ করে এবং এরা তেল পামের প্রতি আকৃষ্ট হয়।
যখন বাচ্চারা বড়ো হয়ে যায় তখন বাসা ভেঙ্গে তারা বেরিয়ে আসে এবং তখন উভয় মিলেই তাদের বাচ্চাদের খাওয়ায়।
প্রাণ-আরএফএল গ্রুপ

প্রাণ-আরএফএল গ্রুপ বাংলাদেশের একটি বৃহৎ খাদ্য সামগ্রী উৎপাদনকারী প্রতিষ্ঠান। রংপুরে ১৯৮১ সালে রংপুর ফাউন্ড্রি লিমিটেডের (আরএফএল) পথচলা শুরু। এই গ্রুপটি প্রতিষ্ঠা করেন আমজাদ খান চৌধুরী।
১৯৮১ সালে আমজাদ খান চৌধুরী মেজর জেনারেল পদে থেকে অবসর নিয়ে পেনশনের টাকা দিয়ে শুরু করেন ফাউন্ড্রি বা টিউবওয়েল তৈরি ও আবাসন ব্যবসা। পরবর্তিতে আবাসন ব্যবসা বাদ দিয়ে ফাউন্ড্রির ব্যবসায় নজর দেন তিনি। রংপুরে প্রতিষ্ঠিত ফাউন্ড্রির নাম দেন রংপুর ফাউন্ড্রি লিমিটেড (আরএফএল)। ১৯৮৫ সালে কৃষিজাত পণ্য উদপাদনের জন্য প্রতিষ্ঠা করেন অ্যাগ্রিকালচারাল মার্কেটিং কোম্পানি লিমিডেট, প্রাণ। শুরুতে প্রতিষ্ঠানটি নরসিংদীতে জমি ইজারা নিয়ে রজনীগন্ধা ফুল, পেঁপে, কলা ও আনারস উৎপাদন করত। মৌসুমের সময় এসবের দাম না পাওয়া আমজাদ খান আনারস প্রক্রিয়াকরণের কারখানা চালু করেন। প্রাণ ১৯৯৭ সালে ফ্রান্সে কৌটায় আনারস রপ্তানির মাধ্যমে রপ্তানি শুরু করে।
বাবার মৃত্যুর পর ২০১৬ সালে প্রাণ-আরএফএল গ্রুপের চেয়ারম্যান হন আহসান খান চৌধুরী।
ক্ষুদ্র পরিসরে যাত্রা শুরু করেও আজকে প্রাণ-আরএফএল গ্রুপে ২৫টিরও বেশি শিল্পপ্রতিষ্ঠান। প্রাণ-আরএফএল গ্রুপের প্রতিষ্ঠানগুলোর মধ্যে রয়েছে পাবলিক লিমিটেড দুটি কোম্পানি। এগ্রিকালচারাল মার্কেটিং কোম্পানি লিমিটেড ও রংপুর ফাউন্ড্রি লিমিটেড(আরএফএল)। এ ছাড়া 
এছাড়া ২৫টির বেশি ব্যবসা প্রতিষ্ঠান রয়েছে। প্রাণ-আরএফএলের দেশের ১৩টি স্থানে ২৩টি কারখানা রয়েছে, বর্তমানে প্রাণ-আরএফএল গ্রুপের উৎপাদিত পণ্য ১৪৫ টির বেশী দেশে রপ্তানি করা হচ্ছে। 
প্রান-আরএফএল গ্রুপের সর্বাধিক পন্য উৎপাদন ও প্রক্রিয়াকরন করা হয় নরসিংদীর পলাশ উপজেলায় অবস্থিত ইন্ডাস্ট্রিয়াল পার্কে।
খাদ্য ও প্লাস্টিক-এ দুটি খাতে সর্বাধিক বহুমুখী পণ্য উৎপাদিত হয়। লাইট ইঞ্জিনিয়ারিং ও প্লাস্টিক খাতে আছে এক হাজার পাচঁশত পণ্য। খাদ্যসামগ্রীর উৎপাদনের ক্ষেত্রে প্রতিষ্ঠানটির প্রোডাক্ট লাইনে রয়েছে ৫০০টিরও বেশি পণ্য। দেশজুড়ে বিস্তৃত ১০টি অত্যাধুনিক কারখানায় এসব পণ্য উৎপাদিত হয়।
সারাদেশে প্রাণ-আরএফএল এর কারখানাগুলোতে কাজ করছে প্রায় ৮৫ হাজারের বেশি নারী-পুরুষ। প্রাণ-আরএফএল গ্রুপের ওপর নির্ভরশীল আরো ৭৪ হাজারের বেশি পরিবারের জীবন ও জীবিকা। সব মিলিয়ে প্রায় ৭ লাখেরও অধিক জনগোষ্ঠী প্রাণ-আরএফএল গ্রুপের ওপর নির্ভরশীল। 
বাংলাদেশ ছাড়িয়ে ১৪৫টিরও বেশি দেশে রপ্তানি হয় এই গ্রুপের পণ্য। কৃষিজাত পণ্য রপ্তানির ক্ষেত্রে ক্ষেত্রে অসামান্য ভূমিকা পালন করেছে খাদ্যপণ্য প্রক্রিয়াজাতকারী ও রপ্তানিকারক এ প্রতিষ্ঠান। যার স্বীকৃতিস্বরূপ বাংলাদেশ সরকার ২০১০-১১ অর্থবছরসহ টানা দশবার শ্রেষ্ঠ জাতীয় রপ্তানি ট্রফি প্রদান করেছে প্রাণ-আরএফএল গ্রুপকে। জাতীয় রপ্তানি বৃদ্ধি এবং মূল্যবান বৈদেশিক মুদ্রা অর্জনে গুরুত্বপূর্ণ ভূমিকা রাখায় রপ্তানি খাতে দেশের সর্বোচ্চ রাষ্ট্রীয় পদক শ্রেষ্ঠ জাতীয় রপ্তানী ট্রফি (স্বর্ণ) পায় প্রাণ এক্সপোর্টার্স লিমিটেড। একই অর্থবছরে প্রাণ এগ্রো লিমিটেড শ্রেষ্ঠ জাতীয় রপ্তানী ট্রফি (রৌপ্য) পদকও পায়। এছাড়া ২০১২-১৩ অর্থবছরে সর্বোচ্চ মূল্য সংযোজন কর পরিশোধকারী হিসেবে আরএফএলকে সম্মাননা দেয় সরকার। 
২০১৫-১৬ অর্থবছরে প্লাস্টিক পণ্য রপ্তানির জন্য স্বর্ণপদক পায় আরএফএল গ্রুপের অঙ্গপ্রতিষ্ঠান বঙ্গ প্লাস্টিক ইন্টারন্যাশনাল লিমিটেড। এ ছাড়া ব্রোঞ্জ পদক অর্জন করে আরএফএল গ্রুপের আরেকটি প্রতিষ্ঠান ডিউরেবল প্লাস্টিকস লিমিটেড। ২০১৯-২০ অর্থবছরে তাদের বিক্রির পরিমাণ ১৪ হাজার ৪৪১ কোটি টাকা।